Cum au ajuns cei 1,2 milioane de români din diaspora să salveze consumul.
Cei 1,2 milioane de români care lucrează în afară şi care s-au refugiat în ţară de frica coronavirus au salvat consumul. Consumul a atenuat din prăbuşirea economică adusă de închiderea economiei în perioada stării de urgenţă – 16 martie-16 mai.
În aprilie, pe la începutul stării
de urgenţă, ministrul de interne Marcel Vela şi premierul Ludovic Orban au
anunţat că de la declanşarea crizei coronavirus au intrat în ţară, în câteva
săptămâni, 1,2 milioane de români din afară, un număr foarte mare.Din
cauza haosului organizatoric de la graniţă şi a situaţiei neclare legate de
izolare, noi, cei din ţară, am arătat cu degetul spre cei care au venit din
afară, acuzându-i că au adus cu ei Covidul din Italia, Spania etc., de pe unde
lucrau, şi l-au răspândit în ţară.Nu ştiu ce au adus, dar cred că cei
peste 1,2 milioane de români au ţinut economia internă la suprafaţă, au
susţinut consumul prin cheltuielile făcute în ţară, ceea ce, în final, a
atenuat din prăbuşirea economică adusă de închiderea economiei în perioada
stării de urgenţă – 16 martie-16 mai.Dacă
la începutul crizei, atunci când s-a închis economia, analiştii prognozau
scăderi economice cuprinse între 7% şi chiar peste 10% pentru tot anul, acum,
pe măsură ce apar rezultatele economice, prognozele sunt revizuite, de data
aceasta în sens pozitiv.Ionuţ Dumitru, economistul şef al Raiffeisen Bank, spune că, pe baza ultimelor date disponibile din mai şi iunie, şi-a revizuit cifrele pentru acest an – de la o scădere economică de 7%, acum are o prognoză de un minus de doar 5%.Pentru
T2, un trimestru în care economia a fost mai mult închisă, căderea economică
este îmbunătăţită de la minus 15% la minus 12-13%.Vineri,
14 august, Institutul Naţional de Statistică va publica datele oficiale pentru
trimestrul al doilea (T2), iar analiştii, în funcţie de rezultatul oficial, îşi
vor revizui prognozele oficiale, de data asta în sens pozitiv.În
T1 2020, spre surprinderea analiştilor, România a reuşit să aibă o creştere
economică de 0,3%, dar cei mai mulţi au pus acest lucru pe seama lunilor
ianuarie şi februarie foarte bune.Închiderea economiei a intervenit din 15 martie.